हालांकि परीक्षा में अच्छे अंक पाने के हकदार अभ्यर्थियों के लिए रिजल्ट किसी वज्रपात से कम नहीं था। सूत्रों की मानें तो इसे सुधारने को रास्ता भी तय हुआ। शासन के ही निर्देश पर परीक्षा नियामक प्राधिकारी सचिव ने 22 अगस्त को विज्ञप्ति जारी की। इसमें कहा गया कि जिन अभ्यर्थियों को स्कैन कॉपी चाहिए वे 30 अगस्त तक दो हजार रुपये के डिमांड ड्राफ्ट के साथ आवेदन करें। वहीं, जिनका यह दावा है कि उनके अंक अधिक होने चाहिए उन प्रकरणों की जांच कराई जा रही है। यदि त्रुटियां मिलती हैं तो उसे शुद्ध करके नियमानुसार अवसर दिया जाएगा।